CELEX: C2007/183/02
Language: fi
Date: 2007-08-04 00:00:00
Title: Asia C-6/05: Yhteisöjen tuomioistuimen tuomio (ensimmäinen jaosto) 14.6.2007 (Symvoulio tis Epikrateiasin (Kreikka) esittämä ennakkoratkaisupyyntö) — Medipac — Kazantzidis AE v. Venizeleio-Pananeio (PE.S.Y. KRITIS) (Tavaroiden vapaa liikkuvuus — Direktiivi 93/42/ETY — CE-merkinnällä varustettujen lääkinnällisten laitteiden hankkiminen sairaalaan — Suojatoimenpiteet — Julkinen tavaranhankinta — Hankinta, joka ei ylitä direktiivin 93/36/ETY soveltamisen kynnysarvoa — Yhdenvertaisuusperiaate ja avoimuusvelvollisuus)

4.8.2007   
            
            
               FI
            
            
               Euroopan unionin virallinen lehti
            
            
               C 183/2
            
         Yhteisöjen tuomioistuimen tuomio (ensimmäinen jaosto) 14.6.2007 (Symvoulio tis Epikrateiasin (Kreikka) esittämä ennakkoratkaisupyyntö) — Medipac — Kazantzidis AE v. Venizeleio-Pananeio (PE.S.Y. KRITIS)
   (Asia C-6/05) (1)
   
   (Tavaroiden vapaa liikkuvuus - Direktiivi 93/42/ETY - CE-merkinnällä varustettujen lääkinnällisten laitteiden hankkiminen sairaalaan - Suojatoimenpiteet - Julkinen tavaranhankinta - Hankinta, joka ei ylitä direktiivin 93/36/ETY soveltamisen kynnysarvoa - Yhdenvertaisuusperiaate ja avoimuusvelvollisuus)
   (2007/C 183/02)
   Oikeudenkäyntikieli: kreikka
   Ennakkoratkaisua pyytänyt tuomioistuin
   Symvoulio tis Epikrateias
   Pääasian asianosaiset
   
      Kantaja: Medipac — Kazantzidis AE
   
      Vastaaja: Venizeleio-Pananeio (PE.S.Y. KRITIS)
   Oikeudenkäynnin kohde
   Ennakkoratkaisupyyntö — Symvoulio tis Epikrateias — Julkisia tavaranhankintoja koskevien sopimustentekomenettelyjen yhteensovittamisesta 14.6.1993 annetun neuvoston direktiivin 93/36/ETY (EYVL L 199, s. 1) ja lääkinnällisistä laitteista 14.6.1993 annetun neuvoston direktiivin 93/42/ETY (EYVL L 169, s. 1) tulkinta — CE-merkinnällä varustettuja tuotteita koskevan tarjouksen hylkääminen — Mainittujen tuotteiden laadun riittämättömyys kansanterveyden suojelun ja sen erityistarkoituksen kannalta, johon niitä on määrä käyttää — Lääkinnällisiä teknisiä tuotteita koskeva sairaalan hankintamenettely
   Tuomiolauselma
   
               1)
            
            
               Yhdenvertaisuusperiaate ja avoimuusvelvollisuus ovat esteenä sille, että hankintaviranomainen, joka on järjestänyt tarjouskilpailumenettelyn lääkinnällisten laitteiden hankkimiseksi ja täsmentänyt, että näiden laitteiden on oltavat Euroopan farmakopean mukaisia ja CE-merkinnällä varustettuja, hylkää välittömästi ja lääkinnällisistä laitteista 14.6.1993 annetun neuvoston direktiivin 93/42/ETY, sellaisena kuin se on muutettuna 29.9.2003 annetulla Euroopan parlamentin ja neuvoston asetuksella (EY) N:o 1882/2003, 8 ja 18 artiklassa säädetyn suojamenettelyn ulkopuolella tarjotut tarvikkeet, jos ne ovat tämän kansanterveyden suojeluun liittyvistä syistä vaaditun teknisen edellytyksen mukaisia. Jos hankintaviranomainen katsoo, että tarvikkeet voivat aiheuttaa vaaraa kansanterveydelle, sen on tehtävä ilmoitus tästä toimivaltaiselle kansalliselle elimelle mainitun suojamenettelyn täytäntöönpanemiseksi.
            
         
               2)
            
            
               Hankintaviranomaisen, joka on saattanut asian toimivaltaisen kansallisen viranomaisen käsiteltäväksi direktiivin 93/42, sellaisena kuin se on muutettuna asetuksella N:o 1882/2003, 8 ja 18 artiklassa säädetyn suojamenettelyn toteuttamiseksi CE-merkinnällä varustettujen lääkinnällisten laitteiden osalta, on lykättävä tarjouskilpailumenettelyä tämän suojamenettelyn päättymiseen saakka, ja tämän menettelyn tulos sitoo tätä viranomaista. Jos tällaisen suojamenettelyn toteuttaminen aiheuttaa viivästyksen, joka voi vaarantaa julkisen sairaalan toiminnan ja näin ollen kansanterveyden, hankintaviranomaisella on oikeus toteuttaa kaikki välttämättömät väliaikaiset toimenpiteet suhteellisuusperiaatetta noudattaen voidakseen hankkia tämän sairaalan asianmukaista toimintaa varten välttämättömät tarvikkeet.
            
         
      (1)  EUVL C 69, 19.3.2005.